b'\n_START_ARTICLE_\nSouthern District (Alaska)\n_START_PARAGRAPH_\nSouthern District er et tidligere statistikkomr\xc3\xa5de som utgjorde den s\xc3\xb8rlige og s\xc3\xb8r\xc3\xb8stlige delen av distriktet Alaska. Distriktet ble opprettet f\xc3\xb8r folketellingen i 1880, og ble brukt som statistikkomr\xc3\xa5de til og med ved folketellingen i 1900. _NEWLINE_Av statistiske grunner var Southern District delt inn i de fire statistikkdivisjonene Aleutian (senere Unalaska), Kodiak, Kuskokwim og Southeastern Districts ved folketellingene i 1880 og 1890. Ved folketellingen i 1890 ble den femte statistikkdivisjonen, Nushagak District, opprettet._NEWLINE_Southern District hadde ingen administrative funksjoner, og landomr\xc3\xa5dene var direkte underlagt sentralregjeringen i Sitka._NEWLINE_I 1900 ble Alaska delt inn i dommerdistrikter, som ogs\xc3\xa5 overtok funksjonen som statistikkomr\xc3\xa5der. F\xc3\xb8rste og tredje dommerdistrikt tilsvarte da grovt sett landomr\xc3\xa5dene til Southern District.'